ARA: Daqt lesti x-xogħlijiet fuq l-iskola primarja ġdida tal-Qawra
Imtella' Lulju 21, 2020 - Aġġornata 21 Ta' Lulju, 2020 1:39pm Ix-xogħlijiet fuq l-iskola primarja l-ġdida tal-Qawra waslu fl-aħħar fażijiet tagħhom. Il-Fondazzjoni tal-Iskejjel t'Għada qalet lil TVM li din l-iskola se tiftaħ il-bibien tagħha għat-tfal fis-sena skolastika l-ġdida. L-iskola hi mifruxa fuq medda ta' 9,500 metru kwadru, u se jkollha 39 klassi għal 500 tifel u tifla, sala għal 400 persuna, kif ukoll kindergarten u ċentru għall-ħarsien tat-tfal. Taħt il-binja hemm ukoll parkeġġ għal 400 karozza. Il-proġett qed isir b'investiment ta' madwar €13-il miljun, kollha fondi nazzjonali.